**Подробно описание на програмата/слотовете на събитието за спонсорите:**

*(Подходящо време за представителите на всички спонсори - в зелено)*

*28.09.2018 /петък/*

Ø **Регистрация 12:00 – 13:00**

По време на регистрацията първокурсниците няма да имат кой знае какво да правят. Предимно ще бъде период, в който ще идват един по един и ще се събират. Може да се запознавате с тях, да ги информирате за компанията си и за позиции, да им събирате контакти и т.н.

Място: входа на ФМИ

Ø **Откриване 13:00**

За откриването ще ни трябва банера. Ако времето е хубаво ще бъдем отпред на входа на ФМИ, а ако е лошо - в зала 325. Ще обявим началото на събитието.

Ø **Обяд 13:30**

Аналогично на дейностите по време на Регистрацията. Ще има кетъринг.

**\* В този период от 12:00 до 14:00 препоръчваме присъствие на физическо лице от компанията. Тогава би бил целесъобразен момент.**

Ø **Тиймбилдинг игри 14:00 – 16:30**

o КРЪГ НА ИМИТАЦИЯТА

o ПРОТИВОПОЛОЖНОСТИТЕ СЕ ПРИВЛИЧАТ

o СКАЧАНЕ С ЧУВАЛИ

o ДА СЕ РАЗПЛЕТЕМ

o ДРАКОНИ, ПРИНЦЕСИ И ПРИНЦОВЕ

o ПРЕДАЙ НАЗАД

o ПЛЕМЕНЕН СЪВЕТ

o ИГРАТА НА ВЪЗМОЖНОСТИТЕ

Това са част от игрите, които ще се проведат. Към края на този слот също би било подходящо да има представител - те ще са сравнително уморени и ще им е омръзнало от част от игрите. Игрите се провеждат в различни зали / етажи / отвън.

Ø **Нетуъркинг вечеря 17:00 – 18:30**

Вечерята ще се проведе в ресторант в близост до ФМИ.

Ø **Киновечер 19: 30 – 21:30**

Първият ден ще завърши в зала 325 на ФМИ с безплатна прожекция на една от най-успешните български ленти за последните години.

*29.09.2018 /събота/*

Ø **Предизвикателства 12:00 – 13:30**

Разделени в няколко отбора, първокурсниците ще имат на разположение ограничено време да изпълнят списък с предизвикателства, които ще получат. Те предимно ще са погълнати от предизвикателствата.

Ø **Обяд 13:30**

Аналогично на обяда от 28.09.

Ø **Final Destination игра 14:00 – 16:00**

Най-мащабното състезание на събитието. То е предизвикателство, както за физическите, така и за умствените способности на всички участници. Първокурсниците ще бъдат разпределени в отбори. На тях се дават указания, които ще ги отведат до следващата дестинация. Групите от по няколко души тръгват едновременно, като всяка стъпка крие разнообразни изпитания и въпроси.

На всеки пост ще им се дава предизвикателство, което трябва да направят, за да им се даде загадката за откриването следващия пост. Слагат се печати при успешно преминато предизвикателство на текущия пост. Те трябва да разгадаят сами кой е следващият за тях пост.

**Златният спонсор и сребърните** имат възможността да се включат в този слот. Това ще се случи, като една от дестинациите, които трябва да посетят отборите, е **On-site branded tent** на компанията Ви.

Всяка шатра на спонсор потвърдил присъствие за този слот е пост. На всяка шатра ще има и човек от екипа ни, който да Ви помага по време на състезанието.

Ø **ФМИ, кариера, предприемачество - (DEV.BG) 16:00 – 17:00**

Лекция, която ще бъде полезна за първокурсниците и предстоящите предизвикателства в живота им.

Ø **Dance workshop with Stuni & Yoanna 17:00 – 18:00**

Ще има уъркшоп по танци, представляващ първоначални стъпки за начинаещи.

Целта ни е да ги накараме да излязат от зоната на комфорта си и да опитат нещо ново и интересно. Най-вероятно ще има хора, които биха останали само да гледат, затова и ще е удобен момент, в които да присъствате.

Ø **Вечеря 18:00**

 Аналогично на обяда. Отново ще има кетъринг.

*30.09.2018 /неделя/*

Ø **Интензивна функционална тренировка за събуждане 10:30 - 11:30**

Тренировката ще представлява упражнения за разтягане, загрявка и събуждане за всички ранобудни и спортно настроени личности. Очакваме не всички от студентите да се включат в нея и да бъдат активно ангажирани в тази част от деня.

Ø **Мини турнири 11:30 – 13:30**

· “Solve the algorithm and win” by Musala Soft

· МИНИ-ТУРНИР ПО БЕЛОТ

· МИНИ-ТУРНИР ПО CUP-STACKING

· МИНИ-ТУРНИР ПО LEAGUE OF LEGENDS

· МИНИ-ТУРНИР ПО ШАХ

· МИНИ-ТУРНИР ПО ТАБЛА

· БОРДОВИ ИГРИ

Ø **Обяд 13:30**

Ø **Мини-турнири (продължение) 14:00 - 15:00**

Същите мини-турнири, просто продължават. Ангажираността на студентите тук е доста висока и те са погълнати от турнирите.

Ø **На къде отивам? - дискусия с Филип Янков 15:30 - 17:00**

Лекция, която ще бъде полезна за първокурсниците и предстоящите предизвикателства в живота им.

Ø **Закриване 17:00 - 18:00**

Ще има информация (за ФСС при ФМИ), която ще бъде споделена на студентите.

Ще бъдат оповестени официалните спонсори на събитието.

За ***златния и сребърните спонсори*** има отделено време за 7-мин pitch & knowledge sharing. Идеята е 2 минути да споделят, каквото и както пожелаят за фирмата си и останалите около 5 минути някой (по възможност developer) да обясни как протича един негов ден, в какво се състои работата му, кои от предметите от ФМИ са му били необходими в работата, как си поддържа и развива знанията и уменията.

Награждаване на победителите в игрите, мини-турнирите, Final destination и игри, разиграли се на шатрите от спонсорите (по желание на съответните спонсори). Също вероятно е да има и някакъв вид томбола за допълнителни награди.

След закриването ще има обща снимка.

Ø **Вечеря 18:00 - 18:30**

"Вечерята" след закриването е леко хапване, където ако останете първокурсниците ще могат да задават допълнителни въпроси към лицата от компаниите.

Ø **Афтър парти в клуб в Студентски град 23:30+**